b'\n_START_ARTICLE_\nY, Aljaska\n_START_PARAGRAPH_\nY je gradi\xc4\x87 u Aljaski na autoputu Parks Highway (nekad nazivan Anchorage-Fairbanks Highway; zavr\xc5\xa1en 1971.), sjeverno od Anchoragea (97 kilometara) u boroughu Matanuska-Susitna. Nalazi se na \xc5\xa1irini 62\xc2\xb02\xe2\x80\xb212\xe2\x80\xb3 N, i du\xc5\xbeini 149\xc2\xb059\xe2\x80\xb214\xe2\x80\xb3 W. _NEWLINE_Y je jedno od rijetkih naselja gdje je mu\xc5\xa1ka populacija ve\xc4\x87a od \xc5\xbeenske. Po popisu iz 2000. broj mu\xc5\xa1karaca bio je 516 a \xc5\xbeena 440. Broj doma\xc4\x87instava iznosio je 412._NEWLINE_Ima 956 stanovnika (2000). Najbli\xc5\xbei gradovi su mu Willow (6,9 km ili 4,3 milje), Talkeetna (7 km ili 4,4 milje), Trapper Creek (7,5 km ili 4,7 milja), Chase (8,3 km ili 5,2 milje), Houston (8,8 km ili 5,5 milja), Meadow Lakes (9,1 km ili 5,7 milja), Tanaina (9,3 km ili 5,8 milja), Petersville (9,3 km ili 5,8 milja).\n_START_SECTION_\nPovijest\n_START_PARAGRAPH_\nKraj je prethodno bio nastanjen Ahtena i ne\xc5\xa1to ju\xc5\xbenije Tanaina Indijancima. Selo Tsuk Qayeh (old village) plemena Ahtena nalazilo se nasuprot u\xc5\xa1\xc4\x8du Sunshine Creeka na zapadu dama\xc5\xa1njeg naselja. Na juguoitoku naselja na rukavcu North Fork of the Kashwitna River nalazilo se jedno Tanaina selo. Razvoju naselja prethodit \xc4\x87e izgradnja Aljaske \xc5\xbeeljeznice 1915. od Sewarda i Whittiera preko Anchorage do Fairbanksa, kada je niknulo maleno Tanaina selo Montana Creek. \xc5\xbdeljeznica \xc4\x87e potaknuti naseljavanje i otvaranje rudnika ugljena (1918), te i izgradnju autoputa Parks Highway koji je zavr\xc5\xa1en 1971. i daljnji razvoj mjesta._NEWLINE_Dana\xc5\xa1nji stanovnici dijelom su Indijanci (110, 2009.), ostali su indoeuropskog podrijetla irskog (22,1%), njema\xc4\x8dkog (11,5%), engleskog (9,5%), nizozemskog (7,7%), norve\xc5\xa1kiog i  (6,7%), ameri\xc4\x8dkog (4,1%).'